Χιλάλ Σουντανί

Ο **Ελ Αρμπί Χιλάλ Σουντανί** (αραβικά: العربي هلال سوداني) (25 Νοεμβρίου 1987) είναι Αλγερινός επαγγελματίας ποδοσφαιριστής, ο οποίος αγωνίζεται ως πλάγιος μέσος ή επιθετικός για την Νταμάκ ΦΚ.

## Σταδιοδρομία σε συλλόγους

### ΑΣΟ Χλεφ
Γεννημένος στο Σελίφ, ο Σουντανί ξεκίνησε τη σταδιοδρομία του στις ακαδημίες νέων της τοπικής ΑΣΟ Χλεφ. Το Μάιο του 2006, σε ηλικία 19 ετών, έκανε το ντεμπούτο του με την πρώτη ομάδα εναντίον της Άναμπα για τον 28ο γύρο του πρωταθλήματος Αλγερίας 2005-06, μπαίνοντας ως αλλαγή στο 72ο λεπτό.  

Το 2008, επιλέχθηκε ως ο Νεαρός Παίκτης της Χρονιάς του 2008 από τη DZFoot, έχοντας σημειώσει 11 γκολ σε 24 αγώνες τη σεζόν 2007-08. 

Τον Ιούνιο του 2011, πέρασε δοκιμαστικό από την ομάδα της Λιγκ 2, Λε Μαν. 

### Βιτόρια Γκιμαράες
Στις 8 Αυγούστου 2011, ο Σουντανί υπέγραψε τριετές συμβόλαιο με την πορτογαλική Βιτόρια Γκιμαράες. Το κόστος μεταγραφής φημολογείται ότι ήταν 800.000 ευρώ. Στις 25 Αυγούστου 2011, έκανε το επίσημο ντεμπούτο του για το σύλλογο, μπαίνοντας ως αλλαγή στο 66ο λεπτό σε έναν αγώνα πλέι οφ για το Γιουρόπα Λιγκ 2011-12 εναντίον της Ατλέτικο Μαδρίτης. Στις 16 Οκτωβρίου 2011, άνοιξε το λογαριασμό των γκολ του για το σύλλογο, σκοράροντας στον τρίτο γύρο του Κυπέλλου Πορτογαλίας 2011-12 εναντίον της Μόουρα ΑΚ. Αφού η ομάδα ήταν πίσω στο σκορ με 1-0, ο Σουντανί σημείωσε το γκολ της ισοφάρισης στο 89ο λεπτό για να στείλει τον αγώνα στην παράταση, πριν σκοράρει το νικητήριο γκολ στο 117ο λεπτό. Την 1η Απριλίου 2012, σημείωσε το πρώτο του γκολ στην Πριμέιρα Λίγα σε μια νίκη με 3-1 επί της Πάσος ντε Φερέιρα. Στις 21 Απριλίου, σημείωσε ένα γκολ στη νίκη με 3-2 επί της Λεϊρία. 

Στις 26 Μαΐου 2013, ο Σουντανί βοήθησε τη Γκιμαράες να κερδίσει το πρώτο της Κύπελλο Πορτογαλίας, κερδίζοντας τη Μπενφίκα με 2-1 στον τελικό, σημειώνοντας το γκολ της ισοφάρισης στο 79ο λεπτό, πριν ο Ρικάρντο σημειώσει το νικητήριο γκολ λεπτά αργότερα. Την επόμενη μέρα, ταξίδεψε στην Κροατία για να ολοκληρώσει τις ιατρικές εξετάσεις πριν από τη μεταγραφή του στη Ντιναμό Ζάγκρεμπ. 

### Ντιναμό Ζάγκρεμπ
Στις 27 Μαΐου 2013, υπέγραψε τετραετές συμβόλαιο με τους πρωταθλητές Κροατίας Ντιναμό Ζάγκρεμπ, με κόστος μεταγραφής ύψους 900.000 ευρώ. 

Στις 6 Ιουλίου 2013, έκανε το ντεμπούτο του για το σύλλογο στο Σούπερ Καπ Κροατίας, όπου η Ντιναμό νίκησε τη Χάινουκ Σπλιτ, κερδίζοντας το τρόπαιο. Έκανε το ντεμπούτο του στην Πρβα Λίγκα έξι ημέρες αργότερα, στη νίκη με 3-1 επί της Όσιγιεκ. Στη συνέχεια, σκόραρε δύο φορές και έδωσε μία ασίστ στη νίκη με 5-0 επί της Φόλα Ες για την προκριματική φάση του Τσάμπιονς Λιγκ. Ο Σουντανί κέρδισε τη Πρβα Λίγκα 2013-14, σημειώνοντας 16 γκολ και τερμάτισε τρίτος στον πίνακα των σκόρερ του πρωταθλήματος, πίσω από τους συμπαίκτες του στη Ντιναμό, Αντρέι Κράμαριτς (18 γκολ) και Ντούγιε Τσοπ (22 γκολ). 

Τη σεζόν 2014-15, σημείωσε ένα χατ τρικ εναντίον της Άστρα Τζιούρτζιου για τη φάση των ομίλων του Γιουρόπα Λιγκ 2014-15. Κέρδισε το δεύτερο πρωτάθλημα με τη Ντιναμό, σημειώνοντας 11 γκολ και δίνοντας 15 ασίστ στο πρωτάθλημα και κέρδισε το πρώτο του Κύπελλο Κροατίας. 

Τη σεζόν 2015-16, η Ντιναμό έκανε πάλι το νταμπλ, κερδίζοντας το πρωτάθλημα και το κύπελλο, ωστόσο ο Σουντανί είχε μια λιγότερο παραγωγική σεζόν, αγωνιζόμενος με τραυματισμούς και την έλλειψη αγωνιστικού ρυθμού και τελείωσε με 8 γκολ και 4 ασίστ στο πρωτάθλημα. 

Τη σεζόν 2016-17, το γκολ που σημείωσε στις καθυστερήσεις του αγώνα εναντίον της Ρεντ Μπουλ Σάλτσμπουργκ, έστειλε τη Ντιναμό στη φάση ομίλων του Τσάμπιονς Λιγκ 2016-17. Παρά το γεγονός ότι η Ντιναμό τερμάτισε δεύτερη στο πρωτάθλημα, πίσω από τη Ριέκα, η πρώτη φορά που δεν κέρδισε το πρωτάθλημα σε 10 σεζόν, ο Σουντανί έκανε ρεκόρ καριέρας με 17 γκολ στο πρωτάθλημα, καθιστώντας το δεύτερο κορυφαίο σκόρερ του πρωταθλήματος Κροατίας εκτός της πρώην ενωμένης Γιουγκοσλαβίας και τον πρώτο εκτός Ευρώπης. 

### Νότιγχαμ Φόρεστ
Στις 29 Ιουνίου 2018, εντάχθηκε στην αγγλική Νότιγχαμ Φόρεστ, υπογράφοντας τριετές συμβόλαιο. Τη σεζόν 2018-19, λόγω τραυματισμού, αγωνίστηκε συνολικά σε μόλις 8 αγώνες σε όλες τις διοργανώσεις, σημειώνοντας 2 γκολ στην Τσάμπιονσιπ.

### Ολυμπιακός
Στις 18 Ιουνίου 2019, ο Ολυμπιακός ανακοίνωσε την απόκτηση του Σουντανί.

## Διεθνής σταδιοδρομία
Το Φεβρουάριο του 2011, ο Σουντανί επιλέχθηκε στην Εθνική Αλγερίας Α΄ για το Πρωτάθλημα Εθνών Αφρικής του 2011 στο Σουδάν. Στον εναρκτήριο αγώνα της ομάδας εναντίον της Ουγκάντα, ο Σουντανί ξεκίνησε τον αγώνα και σημείωσε γκολ στο 61ο λεπτό, καθώς η Αλγερία κέρδισε με 2-0. Στον δεύτερο αγώνα εναντίον της Γκαμπόν, σκόραρε 2 γκολ στο 71ο και στο 90ο λεπτό. Ωστόσο, η Αλγερία κατάφερε μόνο να έρθει ισοπαλία με 2-2. Παρά το γεγονός ότι δεν σκόραρε στους υπόλοιπους αγώνες της διοργάνωσης, κατάφερε να αναδειχθεί ο κορυφαίος σκόρερ της διοργάνωσης με τρία γκολ. 

Στις 14 Μαΐου 2011, κλήθηκε για πρώτη φορά στην Εθνική Αλγερίας για έναν αγώνα της προκριματικής φάσης του Κυπέλλου Εθνών Αφρικής 2012 εναντίον του Μαρόκου. Στις 4 Ιουνίου 2011, έκανε το ντεμπούτο του ως αλλαγή στη θέση του Ραφίκ Τζεμπούρ στο 79ο λεπτό του αγώνα. 

Με την Αλγερία, έχει αγωνιστεί στα Κύπελλο Εθνών Αφρικής του 2013, του 2015 και του 2017, καθώς και στο Παγκόσμιο Κύπελλο του 2014 στη Βραζιλία. 

## Στατιστικά σταδιοδρομίας

### Συλλογικά

: *Μέχρι τις 18 Ιουνίου 2019.*

### Διεθνές

: *Μέχρι τις 7 Ιουνίου 2019.*

## Διακρίσεις

### Συλλογικές
**ΑΣΠ Χλεφ** 

* Πρωτάθλημα Αλγερίας (1): 2010-11 

**Βιτόρια Γκιμαράες** 

* Κύπελλο Πορτογαλίας (1): 2013 

**Ντιναμό Ζάγκρεμπ** 

* Πρβα Λίγκα (4): 2013-14, 2014-15, 2015-16, 2017-18 
* Κύπελλο Κροατίας (3): 2015, 2016, 2018 
* Σούπερ Καπ Κροατίας (1): 2013 

**Ολυμπιακός**

* Πρωτάθλημα Ελλάδας: 2019-20
* Κύπελλο Ελλάδας: 2019-20

### Ατομικές

* Πρωτάθλημα Αλγερίας, Ποδοσφαιριστής της Χρονιάς: 2010-11  
* DZFoot Νεαρός Παίκτης της Χρονιάς: 2008  
* DZFoot d'Or: 2013 
* Πρβα Λίγκα Ομάδα της Χρονιάς: 2014, 2017, 2018  
* Football Oscar: Καλύτερος Παίκτης της Πρβα Λίγκα 2018 
* Πρβα Λίγκα Παίκτης της Χρονιάς (Tportal): 2017 
* Κορυφαίος σκόρερ του Πρωταθλήματος Εθνών Αφρικής 2011 με 3 γκολ 
* Πρώτος σκόρερ του Πρωταθλήματος Αλγερίας 2010-11 με 18 γκολ 
* Πρώτος σκόρερ της προκριματικής φάσης του Κυπέλλου Εθνών Αφρικής 2017 με 7 γκολ 
* Πρώτος σκόρερ της Πρβα Λίγκα 2017-18 με 17 γκολ 

## Παραπομπές


## Εξωτερικοί σύνδεσμοι
* Προφίλ στο Transfermark.com

Κατηγορία:Αλγερινοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Αλγερίας
Κατηγορία:Ποδοσφαιριστές Πρωταθλήματος Εθνών Αφρικής 2011
Κατηγορία:Ποδοσφαιριστές Κυπέλλου Εθνών Αφρικής 2013
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Κυπέλλου Εθνών Αφρικής 2015
Κατηγορία:Ποδοσφαιριστές Κυπέλλου Εθνών Αφρικής 2017
Κατηγορία:Ποδοσφαιριστές Πρωταθλήματος Αλγερίας
Κατηγορία:Ποδοσφαιριστές Βιτόρια Γκιμαράες
Κατηγορία:Ποδοσφαιριστές Πριμέιρα Λίγκα
Κατηγορία:Αλγερινοί ποδοσφαιριστές στο εξωτερικό
Κατηγορία:Ποδοσφαιριστές Ντιναμό Ζάγκρεμπ
Κατηγορία:Ποδοσφαιριστές Πρβα Λίγκα
Κατηγορία:Ποδοσφαιριστές Νότιγχαμ Φόρεστ
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Αλ Φάτεχ Σ.Κ.
Κατηγορία:Ποδοσφαιριστές Σαουδαραβικού Επαγγελματικού Πρωταθλήματος
Κατηγορία:Ξένοι ποδοσφαιριστές στη Σαουδική Αραβία
Κατηγορία:Ποδοσφαιριστές Νταμάκ ΦΚ